2021-2022 оқу жылы

«Абай атындағы Бұлақсай ауылының №2 жалпы орта білім беретін мектебі»

КММ жалпы ата-аналар жиналысы

Хаттамасы №1

04.11.2021ж.

 Қатысқандар: 15

**Күн тәртібінде қаралған мәселелер:**

* «Қамқоршылық кеңестің» ережесімен, мақсат-міндеттерімен, құру тәртібімен таныстыру
* «Қамқоршылық кеңестің» құрамын өзгерген мүшелерін сайлау

**Тыңдалды: 1-мәселе**

Күн тәртібіндегі 1-мәселе бойынша мектеп директоры Халым Т. сөз алып, жиналысқа қатысушыларды Жалпы ережелер 1. Білім беру ұйымдарында қамқоршылық кеңестің жұмысын ұйымдастыру және оны сайлау тәртібінің үлгілік қағидалары (бұдан әрі – Қағидалар) "Білім туралы" 2007 жылғы 27 шілдедегі Қазақстан Республикасы Заңының 44-бабының 9-тармағына сәйкес әзірленді және білім беру ұйымының Қамқоршылық кеңесінің жұмысын ұйымдастыру және оны сайлау тәртібін айқындайды. 2. Қамқоршылық кеңес білім беру ұйымының әкімшілігімен, ата-аналар комитетімен, жергілікті атқарушы органдармен, мүдделі мемлекеттік органдармен және өзге де жеке және/немесе заңды тұлғалармен өзара әрекет жасайды.
3. Қамқоршылық кеңес мүшелерінің өз өкілеттігін орындауы өтеусіз негізде жүзеге асырылады.
Қамқоршылық кеңестің құрамына мыналар кіреді:
1) жергілікті өкілдік, атқарушы және құқық қорғау органдарының өкілдері;
2) жұмыс берушілер мен әлеуметтік әріптестердің өкідері;
3) коммерциялық емес ұйымдардың өкілдері (бар болса);
4) ата-аналар комитеті ұсынған әрбір параллель сыныптан, курстан сол білім беру ұйымында білім алушылардың бір ата-анасы немесе заңды өкілі;
5) қайырымдылық жасаушылар (бар болса)туралы таныстырып ,түсіндірілді.
Қазақстан Республикасы Білім және ғылым министрлігінің 22.12.2016 жылғы №715бұйрығымен бекітілген «Қамқоршылық кеңестің жұмысын ұйымдастырудың және білім беру ұйымдарында оны сайлау тәртібінің үлгілік қағидаларын бекіту туралы» ережемен таныстырып өтті. Қамқоршылық кеңесі қоғамдық бірлестік , бірге басқарудың қоғамдық-мемлекеттік түрлерін дамыту және білім беру жүйесі, ізгілік қызметтері мекемелеріне қолдау жасауға қосымша қаржы тарту мақсатында құрылатындығын айта келіп, міндеттеріне тоқталды.

* Жалпы білім беру ұйымының жұмысының айқындығын арттыруға және жетілдіруге бағытталған бастамалар ұсыну және оны талқылау.
* Жалпы білім беру ұйымының материалдық-техникалық базасы мен оқу базасын нығайту және жетілдіру, оның аумағы мен кабинеттерін көбейту.
* Білім беру үдерісін іске асыру жағдайын жақсартуға, оқушылардың өмірі мен денсаулығын сақтауға жәрдем көрсету.
* Мектеп органдарының жұртшылықпен тиімді қарым-қатынасы үшін жағдай жасау.
* Мектептің білім берушілік, қаржылық, кадрлық әлеуетін күшейту.
* ҚМ берілген қаражаттай және заттай бюджеттік қаржыны тиімді және анық пайдалану үшін механизм құру.
* Қаржыландырудың қосымша көздерін мектепке тартуға жәрдем беру.
* Оқушылардың заңды құқықтары мен мүдделерін қорғау.

Мектеп директоры қамқоршылық кеңестің қосымша бюджеттен тыс қаржыларды тарту және жұмсау түрлері мен тәртібіне, Қамқоршылық кеңесінің құқықтары мен міндеттеріне, оның қағидаларына , сонымен қатар кеңестің құрамына тоқталып өтті.

**Тыңдалды: 2-мәселе**

Күн тәртібіндегі 2-мәселе бойынша сөз алған қамқоршылар кеңесінің төрайымы Тырнахан Р. Қамқоршылық кеңес құрамына кімдер ену керектігіне, олардың функционалдық міндеттеріне тоқталып өтті. Абраева Гүлнар мен Солтанғали Кенжегүлдің Астана қаласына көшуіне байланысты, Дәуен Манар отбасылық жағдайына айланысты қамқоршылар кеңесінің құрамынан шығып жатқаны айтылды. Жиналысқа қатысушылардың ортақ ұсынысымен төмендегі тұлғалар Қамқоршылық кеңестің мүшесіне ұсынылды.

**Қамқоршылар кеңесі комитетінің құрамы**

|  |  |  |  |
| --- | --- | --- | --- |
| **Р/с** | **Аты-жөні** | **Лауазымы** | **Қамқоршылар** **құрамындағы міндеті** |
| **1** | Тырнахан Р. | ата-аналар комитетінің төрайымы | төрайымы |
| **2** | Шагдайхан Е. | ата-ана | төрайымның орынбасары |
| **3** | Мөшке Х. | ата-ана | мүшесі  |
| **4** | Дүйсекеева Г. | Мұғалім №1 Бқлақсай мектебінде | мүшесі  |
| **5** | Хисап А. | ата-ана | мүшесі  |
| **6** | Аленхан А. | ата-ана | мүшесі  |
| **7** | Мәдікеш М. | ата-ана | мүшесі  |
| **8** | Токтамурат Ж. | ата-ана | мүшесі  |
| **9** | Сайфил Г. | ата-ана | мүшесі  |

Қаулы:

* Қамқоршылық кеңестің ережесіне сәйкес Абай атындағы Нововладимир орта мектебінде құрылған кеңестің жұмысы жандандырылсын.
* Қамқоршылық кеңес құрамын ұсынылған тұлғалар кеңес мүшелігіне сайлансын.

Хатшы: Махаббат Қ.